בנדיקט קמברבאץ'

בנדיקט טימותי קארלטון קמברבאץ' CBE (באנגלית: Benedict Timothy Carlton Cumberbatch; נולד ב-19 ביולי 1976) הוא שחקן קולנוע, תיאטרון וטלוויזיה אנגלי. התפרסם בגילום דמותו של שרלוק הולמס בסדרה "שרלוק" ובסרטים "בת בולין האחרת", "רוחות של חופש", "כפרה", "האויב בתוכנו - סטארטרק", "דוקטור סטריינג'" ו"כוחו של הכלב". קמברבאץ' היה מועמד פרס האוסקר לשחקן הטוב ביותר לשנת 2015 על תפקידו בתור אלן טיורינג בסרט "משחק החיקוי". כמו כן זכה בפרס אמי על הופעתו בסדרה "שרלוק" ובפרס באפט"א ועל הופעתו במיני-סדרה "פטריק מלרוז".קמברבאץ' היה מועמד בשנית לפרס האוסקר לשחקן הטוב ביותר לשנת 2022 על תפקידו בתור פיל בסרט "כוחו של הכלב". קמברבאץ' נולד בלונדון לזוג השחקנים וונדה ונטהאם וטימותי קרלטון. הוא גדל ברובע המלכותי קנזינגטון וצ'לסי. יש לו אחות למחצה, טרייסי פיקוק, מנישואיה הראשונים של אמו. קמברבאץ' התחנך בפנימיות מגיל 8. הוא למד בבית הספר בראמבטלי במערב סאסקס ובבית הספר הארו שבצפון-מערב לונדון. הוא היה חבר באגודת רטיגן, מועדון הדרמה המרכזי של בית הספר הארו, אשר נקרא על שם המחזאי טרנס רטיגן. הוא השתתף בהצגות רבות של שייקספיר בבית הספר. הופעת הבכורה שלו הייתה בגיל 12 בתפקיד טיטניה, מלכת הפיות, בהצגה "חלום ליל קיץ". מורה הדרמה שלו, מרטין טיירל, אמר עליו שהוא השחקן הכי טוב שהוא אי פעם עבד איתו בבית הספר. לאחר שסיים את לימודיו בבית הספר הארו, קמברבאץ' התנדב כמורה לאנגלית במנזר טיבטי בדרג'לינג, הודו. לאחר מכן הוא למד דרמה באוניברסיטת מנצ'סטר. הוא המשיך את לימודי המשחק באקדמיה המלכותית לאמנות הדרמה בלונדון וסיים עם תואר שני במשחק קלאסי. ב-2015 קמברבאץ' קיבל את עיטור מסדר האימפריה הבריטית. מאז 2001 השתתף קמברבאץ' בהצגות רבות בתיאטרון הפתוח בריג'נטס פארק, בתיאטרון אלמיידה, בתיאטרון רויאל קורט, בתיאטרון המלכותי הלאומי ועוד. הוא היה מועמד לפרס אוליבייה לשחקן המשנה הטוב ביותר על תפקידו בהצגה הדה גאבלר. ב-2010 השתתף קמברבאץ' בהפקה המחודשת של ההצגה "After the Dance" בתיאטרון המלכותי הלאומי. ההפקה זכתה בארבעה פרסי אוליבייה, כולל להפקה המחודשת הטובה ביותר. ב-2011 השתתף קמברבאץ' בהצגה "פרנקנשטיין" בתיאטרון המלכותי הלאומי בבימויו של דני בויל. הוא וג'וני לי מילר שיחקו שניהם גם בתפקיד ויקטור פרנקשטיין וגם בתפקיד היצור. ההצגה הוקרנה בבתי קולנוע ברחבי העולם. קמברבאץ' זכה על הופעתו בפרס אוליבייה, בפרס עיתון ה-Evening Standard ובפרס מעגל מבקרי התיאטרון. ב-2015 הופיע קמברבאץ' בתפקיד הראשי בהצגה "המלט" מאת שייקספיר במרכז האמנויות ברביקן שבלונדון בבימויה של סוניה פרידמן. זו הייתה ההפקה לה נמכרו כרטיסים הכי מהר בהיסטוריה של התיאטרון בלונדון. ההצגה הוקרנה בבתי קולנוע ברחבי העולם. קמברבאץ' היה מועמד לפרס האוליבייה על הופעתו. תפקידיו המוקדמים של קמברבאץ' בטלוויזיה כוללים את "Heartbeat", "Tipping the Velvet", "מרגלי קיימבריג'", "Fortysomething", "ספוקס" ו-"עדות אילמת". ב-2004 שיחק קמברבאץ' בתפקיד הראשי הראשון שלו כאסטרופיזיקאי והתאורטיקן סטיבן הוקינג בדרמה "הוקינג", תפקיד עליו היה מועמד לפרס באפט"א לטלוויזיה לשחקן הטוב ביותר. ב-2005 קמברבאץ' גילם את דמותו של אדמונד טלבוט במיני-סדרה "To the End of the Earth". במהלך הצילומים, כאשר שהה בדרום אפריקה, הוא חווה חוויה מפחידה כאשר הרכב שבו היה נחטף. ב-2007 הוא השתתף יחד עם טום הארדי בסרט הטלוויזיה "Stuart: A Life Backwards". ב-2008 הוא השתתף במיני-סדרה "The Last Enemy" וזכה עליה במועמדות לפרס Satellite לשחקן הטוב ביותר. ב-2010 החל לגלם את דמותו של הבלש האגדי שרלוק הולמס בסדרה "שרלוק" וזכה להערכה רבה על הופעתו בתפקיד. ב-2014 הוא זכה בפרס אמי לשחקן הטוב ביותר על משחקו בפרק השלישי של העונה השלישית, "His Last Vow"‏. ב-2017 חזרה שודרה העונה הרביעית של הסדרה. ב-2012 השתתף קמברבאץ' במיני-סדרה "הג'נטלמן האחרון". הופעתו זיכתה אותו במועמדות לפרס אמי לשחקן הטוב ביותר. ב-2016 השתתף בסדרת סרטי הטלוויזיה "הכתר החלול" המבוססת על המחזות ההיסטוריים של שייקספיר בתפקיד ריצ'רד השלישי. ב-2017 שיחק בתפקיד הראשי במיני-סדרה של רשת הכבלים "שואוטיים" "פטריק מלרוז", על פי סדרת הספרים באותו שם, העוסקת בגבר נהנתן ושתיין מהמעמד הגבוה המנסה להתגבר על טראומות ילדותו. הסדרה זכתה בפרס באפט"א לשנת 2019. ב-2018 שיחק בסרט הטלוויזיה של רשת HBO‏ "Brexit: The Uncivil War in the U.K", בו גילם את דומיניק קמינגס, מנהל הקמפיין של תומכי הברקזיט ב-2016. הסרט הציג את אחורי הקלעים של הקמפיין ואת האסטרטגיות שלו שכללו הנדסת תודעה באמצעות הרשתות החברתיות. ב-2019 שיחק במיני-סדרה הבריטית "בשורות טובות", המבוססת על ספר באותו השם, שם הוא מגלם את השטן, שליט הגיהנום. בשנת 2021, לוהק קמברבאץ' למיני-סדרה מקורית של נטפליקס "39 המדרגות" בדמותו של ריצ'רד האניי; המיני-סדרה מבוססת באופן רופף על רומן המתח-הרפתקאות באותו השם מאת הסופר הבריטי ג'ון באקן בשנת 1915 וכן מהווה עיבוד מחודש לסרטו של אלפרד היצ'קוק, ב-אותו השם משנת 1935, והיא תעלה לשידור במהלך שנת 2023. קמברבאץ' עשה את הופעת הבכורה שלו בקולנוע ב-2006 בדרמה הפוליטית "רוחות של חופש", בתפקיד ראש ממשלת בריטניה ויליאם פיט הבן. התפקיד זיכה אותו במועמדות לפרס מעגל מבקרי הקולנוע של לונדון לפריצת השנה. באותה שנה הוא הופיע גם בקומדיה "שאלת הפתיחה" בתפקיד פטריק ווטס. ב-2007 הוא הופיע בדרמה התקופתית "בת בולין האחרת" בתפקיד ויליאם קארי, איש החצר הנאמן של הנרי השמיני (אריק באנה) ובתפקיד קטן בדרמת המלחמה הרומנטית "כפרה". ב-2009 הועמד לפרס הבפט"א לשחקן המשנה הטוב ביותר על הופעתו במיני סדרה "עיר קטנה" ושיחק בדרמה "המצאה" בתפקיד מגלה הארצות המפורסם ג'וזף דלטון הוקר. ב-2010, שיחק לצידן של זוכות האוסקר רייצ'ל וייס וונסה רדגרייב במותחן "חשופות".↵ב-2011 הוא הופיע בסרט הריגול "החפרפרת". ב-2012 הוא הופיע בסרט "סוס מלחמה" בבימויו של סטיבן ספילברג. קמברבאץ' זכה לתשבחות על הופעותיו בסרטי טרילוגיית ההוביט בתפקיד כפול: הן כ"בעל האוב" והן בתור הדרקון "סמאוג", תפקיד אשר ביצע באמצעות טכנולוגיית לכידת תנועה. ב-2013 הוא הופיע בתור חאן נוניאו סינג בסרט - "האויב בתוכנו - סטארטרק". באותה שנה הופיע גם בתור ויליאם פרינס פורד בסרט "12 שנים של עבדות". הסרט זכה בפרס האוסקר לסרט הטוב ביותר. עוד באותה שנה הוא הופיע בתור מייסד ויקיליקס, ג'וליאן אסאנג', בסרט "הרשות החמישית" ובתור צ'ארלס אייקן בסרט "אוגוסט: מחוז אוסייג'". ב-2014 הופיע גם בתפקיד ראשי כאלן טיורינג, בסרט הדרמה ההיסטורי "משחק החיקוי", לצדה של קירה נייטלי ובבימויו של מורטן טילדום; קמברבאץ' היה מועמד על משחקו בסרט לפרס האוסקר לשחקן הטוב ביותר. באותה שנה הופיע גם בסרט "חוקי הפשע". קמברבאץ' הופיע בתפקיד הראשי כדוקטור סטריינג' בסרט "דוקטור סטריינג'", אשר יצא לאקרנים בנובמבר 2016. הסרט הפך לסרט המרוויח ביותר בקטגוריית סרטי פתיחה של דמות יחידה ביקום הקולנועי של מארוול. קמברבאץ' הופיע שוב באותו התפקיד גם בסרטים "תור: ראגנארוק" (2017), "הנוקמים: מלחמת האינסוף" (2018), "הנוקמים: סוף המשחק" (2019), "ספיידרמן: אין דרך הביתה" (2021) ו"דוקטור סטריינג' בממדי הטירוף" (2022). ב-2017 גילם קמברבאץ' את דמותו של תומאס אדיסון בסרט "מלחמת הזרמים" (The Current War). בשנת 2019 הוא גילם את לואיס ויין בסרט על חייו, ושיחק בסרט "1917". ב-2020, כיכב בסרט "השליח האנגלי". ב-2021, הופיע בסרט "כוחו של הכלב" לצידה של קירסטן דנסט. על תפקידו בסרט קיבל קמברבאץ' מועמדויות לפרס גלובוס הזהב לשחקן הטוב ביותר - סרט דרמה ופרס גילדת שחקני המסך לשחקן הראשי הטוב ביותר. קמברבאץ' הביע שוב ושוב את חיבתו לרדיו והשתתף בהפקות רדיו רבות עבור ה-BBC. בין 2008 ל-2014 קמברבאץ' שיחק את קפטן מרטין קריף בסדרה "Cabin Pressure" עבור ה-BBC. הוא שיחק גם את המלאך איסלינגטון בעיבוד מ-2013 ל-BBC Radio 4 ליצירתו של ניל גיימן, לעולם-לא-עולם. באותה שנה הוא הוביל את צוות השחקנים בעיבוד ל-BBC Radio 3 ליצירתו של מייקל פריין, "Copenhagen" בה הוא שיחק את הפיזיקאי תאורטי ורנר הייזנברג. קמברבאץ' דיבב סרטים דוקומנטריים רבים לנשיונל ג'יאוגרפיק ולערוץ דיסקברי. בנוסף הוא הקריא גם בשביל כמה וכמה ספרים מוקלטים, הכוללים את קזנובה, הסערה, ספר של שרלוק הולמס בשם "Sherlock Holmes: The Rediscovered Railway Mysteries and Othe Stories". הוא דיבב עשרות פרסומות, כולל לחברת יגואר, חברת סוני וחברת גוגל. לכבוד אולימפיאדת לונדון (2012) הופיע קמברבאץ' בסרט קצר על ההיסטוריה של העיר לונדון, מה שסימל את התחלתו של טקס הפתיחה של האולימפיאדה. ב-2013 קריין קמברבאץ' את הסרט הדוקומנטרי "ירושלים", על העיר העתיקה. ב-2014 הוא קריין סרט דוקומנטרי על שחקן הכדורגל הפורטוגזי, כריסטיאנו רונאלדו. בשנת 2018 דיבב קמברבאץ' בסרט "הגרינץ'" את הדמות הראשית. ב-2013 השיקו קמברבאץ', אדם אקלנד, פטריק מונרו, בן דילון ואדם סלבס חברת הפקות בשם "SunnyMarch Ltd". הפרויקט הראשון של החברה היה סרט במימון המונים בשם "Little Favour", אשר נכתב ובוים על ידי מונרו. קמברבאץ' שיחק בתפקיד הראשי. סרט נוסף בו קמברבאץ' כיכב והופק בשיתוף עם חברת ההפקות SunnyMarch היה "השליח האנגלי". קמברבאץ' נשוי לסופי האנטר (אנ'), שחקנית קולנוע, במאית תיאטרון ואופרה וזמרת אנגלייה בוגרת אוקספורד. לזוג נולדו שלושה בנים. קמברבאץ' מצהיר כי הוא מחזיק בתפיסת עולם בודהיסטית. בראיון ב-2018 ציין כי הוא טבעוני. מדיה וקבצים בנושא בנדיקט קמברבאץ' בוויקישיתוף בנדיקט קמברבאץ', במסד הנתונים הקולנועיים IMDb (באנגלית) בנדיקט קמברבאץ', באתר AllMovie (באנגלית) בנדיקט קמברבאץ', באתר Rotten Tomatoes (באנגלית) בנדיקט קמברבאץ', באתר Box Office Mojo (באנגלית) בנדיקט קמברבאץ', באתר Metacritic (באנגלית) בנדיקט קמברבאץ', במסד הנתונים הקולנועיים KinoPoisk (ברוסית) בנדיקט קמברבאץ', באתר ספוטיפיי בנדיקט קמברבאץ', באתר MusicBrainz (באנגלית) בנדיקט קמברבאץ', באתר Discogs (באנגלית) בנדיקט קמברבאץ', באתר Songkick (באנגלית) בנדיקט קמברבאץ', באתר Genius בנדיקט קמברבאץ', באתר אנציקלופדיה בריטניקה (באנגלית) דייב איצקוף, הניו יורק טיימס, חידושים בהולמס פלייס: ריאיון עם כוכב "שרלוק", באתר הארץ, 1 ביוני 2012 ישי קיצ'לס, בנדיקט קמברבאץ' הוא הדבר הבא, באתר ישראל היום, 29 בדצמבר 2013 מערכת יחסים, נו קידינג, שרלוק: איך הפך בנדיקט קמברבץ' מאלמוני לסמל סקס?, באתר Xnet‏, 1 במרץ 2014 אורי קליין, התכוננו לגלגל על הלשון את השם הכי חם בהוליווד כרגע: בנדיקט קמברבאץ', באתר הארץ, 7 בינואר 2015 חן הוניג, לונדון‏, בהחלט להיות: בנדיקט קמברבאץ' בתפקיד המלט מוכיח שנולד להיות שחקן, באתר וואלה, 21 בספטמבר 2015 שירית גל, בנדיקט קמברבאץ': "שיניתי את גופי כדי לגלם גיבור אמריקני", באתר ynet, 3 בנובמבר 2016 רוחות של חופש (2006) Amazing Grace גילי איזיקוביץ, "פטריק מלרוז" היתה סדרה מצוינת. הספרים שעליהם היא מבוססת טובים אף יותר, באתר הארץ, 16 בספטמבר 2020 Alex Fletcher, Ten Things About... Benedict Cumberbatch, Digital Spy, ‏2010-08-04 מיכאל הנדלזלץ, למה לא רצתי לראות את בנדיקט קמברבאץ׳ בתפקיד המלט, באתר הארץ, 2 בספטמבר 2015 יאיר אשכנזי, בנדיקט קמברבאץ' יגלם את המלט בהפקת התיאטרון הלאומי האנגלי, באתר הארץ, 18 במרץ 2015 יאיר אשכנזי, השחקנית ג'ודי דנץ' והמחזמר ג'יפסי בין הזוכים השנה בפרס אוליבייה לתיאטרון, באתר הארץ, 4 באפריל 2016 ניב הדס, שרלוק הולמס, דירק ג'נטלי. דברים טובים קורים בטלוויזיה הבריטית, באתר הארץ, 10 בפברואר 2011 גילי איזיקוביץ, עונה רביעית ל"שרלוק": נבל חדש בשכונה, באתר הארץ, 18 בינואר 2017 רותה קופפר, אנגליה עדיין מרותקת למעמדות: על "אחוזת דאונטון" ו"הג'נטלמן האחרון", באתר הארץ, 18 בדצמבר 2012 חן חדד, "פטריק מלרוז": בנדיקט קמברבאץ' בדמות שתמיד חלם לגלם, באתר הארץ, 22 במאי 2018 גילי איזיקוביץ, "פטריק מלרוז": בנדיקט קמברבאץ' בעוד תפקיד מעורר השתאות, באתר הארץ, 6 באוגוסט 2018 הארץ, "לכו להזדיין HBO": בבריטניה זועמים בגלל סרט חדש על הברקזיט, באתר הארץ, 17 בדצמבר 2018 אורי קליין, אופרת סבון בחצר המלך הנרי, באתר הארץ, 14 באפריל 2008 גתית גינת, עכבר העיר, בסאונה עם סקרלט ונטלי, באתר הארץ, 17 באפריל 2008 אורון שמיר, עכבר העיר, "ההוביט 2": מריחת הזמן המושקעת של הוליווד, באתר הארץ, 12 בדצמבר 2013 אורון שמיר, עכבר העיר, איך מתכוננים בעולם לסיום של ההוביט?, באתר הארץ, 14 בדצמבר 2014 אור סיגולי, עכבר העיר, "האויב בתוכנו – סטארטרק": ג'יי ג'יי אברמס שכח להתאמץ, באתר הארץ, 14 ביוני 2013 אורון שמיר, עכבר העיר, "12 שנים של עבדות": הדרך לאוסקר סלולה בפרובוקציות, באתר הארץ, 16 בינואר 2014 דקה אייטקנהד, גרדיאן, כששרלוק הולמס פוגש את ג’וליאן אסאנג’, באתר הארץ, 14 באוקטובר 2013 חן חדד, עכבר העיר, מעלליו של ג'וליאן אסאנג' בויקיליקס, עכשיו הסרט, באתר הארץ, 17 ביולי 2013 חן חדד, בנדיקט קמברבאץ' מחקה את שון קונרי וטיילור סוויפט, באתר הארץ, 14 בנובמבר 2014 אור סיגולי, עכבר העיר, בין הוליווד לישראל: השאלות הגדולות של האוסקר, באתר הארץ, 6 בינואר 2015 איתמר זהר, "דוקטור סטריינג'" שובר קופות בעולם ומפתיע אפילו את אולפני מארוול, באתר הארץ, 8 בנובמבר 2016 נתנאל שלומוביץ, "הנוקמים: מלחמת האינסוף": מארוול עולה שלב, וזה מרהיב וגם מחריד, באתר הארץ, 26 באפריל 2018 תפוס חזקיצא מהשוק: בנדיקט קמברבאץ' התחתן, במדור "פנאי פלוס" באתר ynet‏, 16 בפברואר 2015 איתמר זהר, גיבור-על גם במציאות: השחקן בנדיקט קמברבאץ' הציל רוכב אופניים לונדוני משוד, באתר הארץ, 3 ביוני 2018 Stephen Galloway, The Confessions of Benedict Cumberbatch, The Hollywood repoter, September 11th, 2013 Katherine Sullivan, No Wonder Dr. Strange Is So Fit — Benedict Cumberbatch Is Vegan, PETA, April 25th, 2018